Jan 28, 2020, 12:54 am IST\nന്യൂനപക്ഷ സംവരണം കിട്ടാന് കേവലം ന്യൂനപക്ഷമായാല് പോര; ന്യൂനപക്ഷത്തിലെ ഭൂരിപക്ഷമാവണം. സീറോ മലബാര് സഭാ സിനഡിന് ഇതു ബോധ്യമായത് വൈകി മാത്രമാണ്. അവര് കരയാന് തുടങ്ങിയിരിക്കുന്നു. സംസ്ഥാനത്ത് ന്യൂനപക്ഷക്ഷേമ വകുപ്പ് ചെലവിടുന്ന തുകയുടെ എണ്‍പതു ശതമാനവും ഒരു വിഭാഗത്തിന്, അതായത് മുസ്ലീങ്ങള്‍ക്കു മാത്രം സംവരണം ചെയ്യുന്നു എന്നാണ് അവരുടെ പരാതി. കഴിഞ്ഞ ഇടതു സര്‍ക്കാര് നിയോഗിച്ച പാലൊളി മുഹമ്മദ് കുട്ടി കമ്മറ്റി കണ്ടെത്തിയത് ന്യൂനപക്ഷവിഭാഗങ്ങളില് സാമ്പത്തിക അവശതയുള്ളത് മുസ്ലീങ്ങള്‍ക്ക് മാത്രമാണെന്നാണ്. അതിനാലാണത്രെ ഫണ്ട് അവര്‍ക്കു മാത്രം സംവരണം ചെയ്യുന്നത്. ന്യൂനപക്ഷ ക്ഷേമ വകുപ്പ് കൈകാര്യം ചെയ്യുന്നത് മന്ത്രി കെ.ടി. ജലീലുമാണ്. മുസ്ലീങ്ങള്‍ക്ക് വകുപ്പിന്റെ ആനുകൂല്യങ്ങള് എല്ലാം വാരിക്കോരിക്കൊടുക്കാന് വേറെ കാരണം വേണ്ടല്ലോ. അവര് എല്ലാം സുഭിക്ഷമായി അനുഭവിക്കുമ്പോള് നുണച്ചിരിക്കാന് മാത്രം വിധിക്കപ്പെട്ടവരാണ് മറ്റുന്യൂനപക്ഷങ്ങള്. ആനുകൂല്യത്തിന്റെ 80 ശതമാനം മുസ്ലീങ്ങള്‍ക്കും നക്കാപിച്ചയായ 20 ശതമാനം മറ്റു അഞ്ച് വിഭാഗങ്ങള്‍ക്കുമാണ് എന്നു സിനഡ് നെഞ്ചത്തടിച്ചു കരഞ്ഞുകൊണ്ട് വിലപിക്കുന്നു. പി.എസ്.സി. പോലുള്ള പരീക്ഷകള്‍ക്ക് ന്യൂനപക്ഷ ക്ഷേമ വകുപ്പിന്റെ കീഴില് കേരളത്തില് 45 കോച്ചിങ്ങ് കേന്ദ്രങ്ങള് നടക്കുന്നുണ്ട്. അതെല്ലാം മുസ്ലീങ്ങള്‍ക്ക് അട്ടിപ്പേറായി നല്‍കിയിരിക്കുകയാണ്. കൂടാതെ ജില്ലാതല ന്യൂനപക്ഷ കോഡിനേഷന് കമ്മറ്റികളില് നിലവിലുള്ള 39 കമ്മറ്റിയംഗങ്ങളില് 30 പേരും മുസ്ലീങ്ങളാണ്. അവരാണ് ആനുകൂല്യം കിട്ടേണ്ടവരെ നിശ്ചയിക്കുന്നത്.\nഇതൊന്നും ജനാധിപത്യത്തിനും മതേതരത്വത്തിനും നിരക്കുന്നതല്ല എന്ന് സിനഡ് വിതുമ്പിക്കൊണ്ടു പറയുകയാണ്. ന്യൂനപക്ഷ ആനുകൂല്യങ്ങള് ജനസംഖ്യാനുപാതികമായി നല്‍കണമെന്നാണ് സിനഡിന്റെ ആവശ്യം. വോട്ടുബാങ്കിന്റെ ഹുങ്കുകാട്ടി നേടിയെടുത്ത ന്യൂനപക്ഷാവകാശം ന്യൂനപക്ഷക്കാരിലെ വലിയേട്ടന് തട്ടിയെടുക്കുന്നതും ‘മതേതരക്കാരായ’ ഇടതുസര്‍ക്കാര് അതിന് ഒത്താശ ചെയ്യുന്നതും കണ്ട് നോക്കി നില്‍ക്കാനെ പള്ളിമതത്തിനു കഴിയുന്നുള്ളൂ. ആനുകൂല്യങ്ങള് അനര്‍ഹമായി വിലപേശി കയ്യടക്കുകയും ഹിന്ദുക്കളെ ‘മതേതരത്വം’ പഠിപ്പിക്കാന് ആവേശം കാട്ടുകയും ചെയ്യുന്നവര്‍ക്ക് ഈ ഗതി വന്നതില് അതിശയിക്കാനില്ല.


Prabhas Rejected This Blockbuster Film For Not Getting A Meaty Role - Malayalam Filmibeat\n| Updated: Tuesday, August 14, 2018, 14:42 [IST]\nബാഹുബലി എന്ന ഒറ്റ ചിത്രത്തിലൂടെ നിരവധി ആരാധകരെ നേടിയെടുത്ത താരമാണ് പ്രഭാസ്. ബാഹുബലിയുടെ വിജയം നടന്റെ കരിയറില് വലിയ വഴിത്തിരിവായിരുന്നു ഉണ്ടാക്കിയിരുന്നത്. എസ് എസ് രാജമൗലി സംവിധാനം ചെയ്ത ഈ ചിത്രത്തിനായി തന്റെ കരിയറിലെ അഞ്ച് വര്‍ഷമായിരുന്നു പ്രഭാസ് മാറ്റിവെച്ചിരുന്നത്. ബാഹുബലിയിലൂടെ ഇന്ത്യയ്ക്ക് പുറമെ വിദേശരാജ്യങ്ങളിലും ആരാധകരെ നേടിയെടുക്കാന് പ്രഭാസിന് സാധിച്ചിരുന്നു.\nബാഹുബലിക്ക് ശേഷം സഹോ എന്ന ചിത്രമായിരുന്നു പ്രഭാസിന്റെതായി പ്രഖ്യാപിക്കപ്പെട്ടിരുന്നത്. എന്നാല് ഇതിനു മുന്നേ താരത്തിന് ബോളിവുഡില് നിന്നും അവസരങ്ങള് വന്നതായി റിപ്പോര്‍ട്ടുകള് വന്നിരുന്നു. ബോളിവുഡില് ഇക്കൊല്ലമിറങ്ങിയ ഒരു ബ്ലോക്ക് ബസ്റ്റര് ചിത്രത്തില് അഭിനയിക്കാനുളള അവസരമായിരുന്നു പ്രഭാസിനെ തേടിയെത്തിയിരുന്നത്. പ്രഭാസ് ചിത്രം നിരസിക്കാനുണ്ടായ കാരണം അടുത്തിടെയായിരുന്നു പുറത്തുവന്നത്.\nപ്രഭാസിന് ലഭിച്ച അവസരം\nബാഹുബലിയുടെ വിജയത്തിന് ശേഷം തെന്നിന്ത്യയില് താരമൂല്യമേറിയ നടനായി പ്രഭാസ് മാറിയിരുന്നു. തെലുങ്കിലെ ഒരു സാധാരണ നടനില് നിന്നുമാണ് ബാഹുബലിക്ക് ശേഷം അദ്ദേഹം സൂപ്പര് താരമായിരുന്നത്. ചിത്രത്തിന്റെ വിജയത്തിലൂടെ നിരവധി ആരാധകരെ നേടിയെടുക്കാനും പ്രഭാസിനു സാധിച്ചിരുന്നു. ബാഹുബലിക്ക് ശേഷം നിരവധി അവസരങ്ങള് തെലുങ്കില് നിന്നും മറ്റു ഭാഷകളില് നിന്നുമായി പ്രഭാസിന് ലഭിച്ചിരുന്നു. അടുത്തിടെയായിരുന്നു മുന്‍പ് പ്രഭാസ് നിരസിച്ച ഒരു ബോളിവുഡ് ചിത്രത്തെക്കുറിച്ചുളള റിപ്പോര്‍ട്ടുകള് പുറത്തുവന്നത്.\nദീപികാ പദുകോണിന്റെ നായകന്\nദീപികാ പദുകോണിന്റെ നായകനായുളള ചിത്രമായിരുന്നു പ്രഭാസിനെ തേടിയെത്തിയിരുന്നത്. ചരിത്ര പശ്ചാത്തലത്തില് കഥ പറഞ്ഞ ചിത്രത്തില് ഒരു ശ്രദ്ധേയ കഥാപാത്രമായിരുന്നു പ്രഭാസിന് ലഭിച്ചതെങ്കിലും താരം അത് നിഷേധിക്കുകയായിരുന്നു. തുടര്‍ന്നാണ് സഹോ എന്ന ചിത്രം നടന്റെതായി പ്രഖ്യാപിക്കപ്പെട്ടിരുന്നത്. ചിത്രത്തിന്റെ പ്രഖ്യാപനത്തിനു ശേഷം സഹോയുടെ തിരക്കുകളിലേക്ക് താരം പോവുകയായിരുന്നു.\nപദ്മാവത് എന്ന ചിത്രം\nസഞ്ജയ് ലീലാ ബന്‍സാലിയുടെ സംവിധാനത്തില് പുറത്തിറങ്ങിയ പദ്മാവതില് അഭിനയിക്കാനുളള അവസരമായിരുന്നു പ്രഭാസിനെ തേടിയെത്തിയിരുന്നത്. പദ്മാവതില് രത്തന് സിംഗ് എന്ന കഥാപാത്രം അവതരിപ്പിക്കാനായിരുന്നു സംവിധായന് സഞ്ജയ് ലീലാ ബന്‍സാലി പ്രഭാസിനെ സമീപിച്ചിരുന്നത്. എന്നാല് പ്രഭാസ് ചിത്രം നിരസിച്ചതോടെ ഷാഹിദ് കപൂറായിരുന്നു പകരം ഈ റോള് ചെയ്തിരുന്നത്. ഷാഹിദിന്റെ കരിയറിലെ ശ്രദ്ധേയ കഥാപാത്രമായി ഇത് മാറുകയും ചെയ്തിരുന്നു\nപദ്മാവതില് ബാഹുബലി പോലൊരു കഥാപാത്രമല്ലാത്തതിനാലാണ് പ്രഭാസ് ചിത്രം നിരസിച്ചതെന്നായിരുന്നു റിപ്പോര്‍ട്ടുകള് വന്നത്. പദ്മാവതിന്റെ തിരക്കഥ താരത്തെ കേള്‍പ്പിച്ചെങ്കിലും ചിത്രത്തിലെ കഥാപാത്രം പ്രഭാസിനെ ആകര്‍ഷിച്ചില്ലായിരുന്നു. ബാഹുബലിയിലൂടെ നേടിയ ഇമേജ് ചിത്രത്തിലൂടെ കളഞ്ഞു കുളിക്കേണ്ടെന്ന ചിന്തയാണ് താരത്തിനെ നിരസിക്കാന് പ്രേരിപ്പിച്ചിരുന്നത്.\nസഹോ എന്ന ചിത്രം\nബാഹുബലിക്ക് ശേഷം സഹോ എന്ന ചിത്രത്തിലായിരുന്നു പ്രഭാസ് അഭിനയിച്ചത്.ബിഗ് ബഡ്ജറ്റില് ഒരുക്കുന്ന ഈ സിനിമയില് ശ്രദ്ധേയമായൊരു കഥാപാത്രത്തെയാണ് നടന് അവതരിപ്പിക്കുന്നത്. ആക്ഷന് പ്രാധാന്യം നല്‍കിയൊരുക്കുന്ന ചിത്രമാണ് സഹോ എന്നാണറിയുന്നത്. ശ്രദ്ധ കപൂറാണ് ചിത്രത്തില് പ്രഭാസിന്റെ നായികയായി എത്തുന്നത്. തെലുങ്കിനു പുറമെ തമിഴ്,മലയാളം,ഹിന്ദി തുടങ്ങിയ ഭാഷകളിലും ചിത്രം മൊഴിമാറ്റി പ്രദര്‍ശനത്തിന് എത്തിക്കുന്നുണ്ട്.\nRead more about: prabhas padmavat bahubali sanjay leela bansali പ്രഭാസ് ബാഹുബലി സിനിമ തെലുങ്ക്\nPrabhas Rejected This Blockbuster Film For Not Getting A Meaty Role


Matinee, Malayalam Movie, Review, മാറ്റിനി, മഖ്ബൂല് സല്‍മാന്, മമ്മൂട്ടി, മൈഥിലി, - Malayalam Filmibeat\n| Updated: Tuesday, December 18, 2012, 12:13 [IST]\n

Next »

\nഒരു മാറ്റിനിക്ക് പുതിയൊരു സിനിമ റിലീസ് ചെയ്യുന്നതോടെ കുറേപേരുടെ ജീവിതം മാറിമറിയുകയാണ്. സിനിമാ നടന് ആകാന് ആഗ്രഹിച്ച് ചെന്നൈയിലെത്തിയ നജീബ്, ദുഃഖം മാത്രം സമ്മാനിച്ച വീട്ടില് നിന്നു രക്ഷപ്പെടാന് ശ്രമിച്ച് സിനിമയില് എത്തിയ സാവിത്രി. അവര് ആദ്യമായി അഭിനയിച്ച ചിത്രം സിനിമ തിയറ്ററില് എത്തുന്നതോടെ കാര്യങ്ങളെല്ലാം തകിടം മറിയുകയാണ്. പാലക്കാട്ടുകാരിയായ സാവിത്രി പിന്നീട് മലയാളത്തിലെ സെക്‌സ് ബോംബ് ആയ നിഷയാകുന്നു. വീടും വീട്ടുകാരും നഷ്ടപ്പെട്ട നജീബ് ചെന്നൈയില് അലഞ്ഞുതിരിഞ്ഞ് ഒടുവില് ഒരുതുണ്ടം കയറില് ജീവിതം അവസാനിപ്പിക്കാന് ശ്രമിക്കുന്നു. പ്രതാപിയായിരുന്ന അവന്റെ പിതാവ് തെരുവില് കളിപ്പാട്ടം വില്‍ക്കുന്ന ആളാകുന്നു.. എല്ലാം ഒരു ചിത്രം തിയറ്ററില് എത്തുന്നതോടെയാണ്. അനില് ഉപാസന സംവിധാനം ചെയ്ത മാറ്റിനി പുതുമയും ധൈര്യവുമാര്‍ന്ന അവതരണം കൊണ്ട് ശ്രദ്ധേയമാകുകയാണ്.\nകാവ്യാ മാധവന്റെ ഗാനം, നടി മൈഥിലിയുടെ ഐറ്റം ഡാന്‍സ്, ഗിരീഷ് പുത്തഞ്ചേരിയുടെ മകന് ദിന്‍നാഥിന്റെ ഗാനരചയിതാവായുള്ള അരങ്ങേറ്റം, മമ്മൂട്ടിയുടെ സഹോദരന് ഇബ്രാഹിം കുട്ടിയുടെ മകന് മഖ്ബൂല് സല്‍മാന് നായകനാകുന്ന ചിത്രം എന്നിങ്ങനെ നിരവധി വിശേഷണങ്ങളുമായിട്ടാണ് മാറ്റിനി തിയറ്ററില് എത്തുന്നത്. സ്റ്റില്‍ഫോട്ടോഗ്രഫറായിരുന്ന അനീഷ് ഉപാസനയുടെ കന്നിസംരംഭം ആദ്യ നൂണ്‍ഷോയോടെ തന്നെ മലയാളികളുടെ ഇഷ്ട ചിത്രമായി.\nമമ്മൂട്ടിയുടെ മകന് ദുല്‍ഖര്‍സല്‍മാന്റെ ആദ്യചിത്രമായ സെക്കന്‍ഡ് ഷോ നിര്‍മിച്ച എഒപിഎല് എന്റര്‍ടെയ്ന്‍മെന്റ്‌സ് ആണ് ചിത്രം തിയറ്ററില് എത്തിക്കുന്നത്. നടി മൈഥിലിയുടെ ധൈര്യമാണ് ഇവിടെ എടുത്തുപറയേണ്ടത്. ചിത്രത്തിനു വേണ്ടി ഐറ്റം ഡാന്‍സ് ചെയ്യാനും ഗഌമര് പ്രദര്‍ശനം നടത്താനും മൈഥിലി കാണിച്ച ധൈര്യം സമ്മതിക്കേണ്ടതാണ്. മദ്യപിക്കുന്ന സീനിലും പുകവലിക്കുന്ന രംഗത്തും അവര് എല്ലാവരെയും ഞെട്ടിക്കുന്ന പ്രകടനമാണ്കാഴ്ച വച്ചിരിക്കുന്നത്. നായകനായ ആദ്യ ചിത്രത്തിലൂട തെന്ന മഖ്ബൂല് മലയാളത്തില് സ്വന്തം സ്ഥാനം നേടിക്കഴിഞ്ഞു.\nസിനിമയെക്കുറിച്ച് ചിന്തിച്ചിട്ടും പ്രയത്‌നിച്ചിട്ടും എവിടെയുമെത്താതെ പോയ ആയിരങ്ങളില് ഒരുത്തനെയാണ് മഖ്ബൂല് നജീബിലൂടെ അവതരിപ്പിക്കുന്നത്. അനില് നാരായണന് ആണ് തിരക്കഥ. പാപ്പിനു ആണ് ചായാഗ്രഹണം. സംഗീതം രതീഷ് വേഗയും. നിരവധി ചിത്രങ്ങള് തുടര്‍ച്ചയായി പരാജയപ്പെടുന്ന മലയാളത്തില് മാറ്റിനിയുടെ വിജയം എടുത്തുപറയേണ്ടതു തന്നെയാണ്. വ്യക്തമായ പ്ലാനിങ്ങോടെയുള്ള മാര്‍ക്കറ്റിങ് ആണ് ചിത്രത്തിനു ഗുണംചെയ്തത്. മൈഥിലിയുടെ ഐറ്റം ഡാന്‍സ് - അയലത്തെ വീട്ടിലെ എന്നു തുടങ്ങുന്ന ഗാനത്തോടെയുള്ളത്- മാസങ്ങള്‍ക്കു മുമ്പ് തന്നെ സോഷ്യല് മീഡിയ വഴി ഹിറ്റാക്കാന് സിനിമയുടെ അണിയറക്കാര്‍ക്കു സാധിച്ചിരുന്നു. മലയാളത്തിലെ മറ്റു സിനിമാക്കാര് കണ്ടുപഠിക്കേണ്ട പാഠം തന്നെയാണിത്.\nRead more about: matinee maqbool salmaan mammootty aneesh upasana മാറ്റിനി മഖ്ബൂല് സല്‍മാന് മമ്മൂട്ടി മൈഥിലി\nMatinee, the new Malayalam film helmed by débutante Aneesh Upasana tries to tell the story of some people who end up in the dark corners of glamour world,Says rediff


നരേന്ദ്രമോദിയും രാഹുൽ ഗാന്ധിയും ദുരന്തസ്ഥലം സന്ദര്‍ശിച്ചു | Madhyamam\nHomechevron_rightNewschevron_rightKeralachevron_rightനരേന്ദ്രമോദിയും രാഹുൽ ...\ndate_range 10 April 2016 4:33 PM GMT\nനരേന്ദ്രമോദിയും രാഹുൽ ഗാന്ധിയും ദുരന്തസ്ഥലം സന്ദര്‍ശിച്ചു\nകൊല്ലം: പ്രധാനമന്ത്രി നരേന്ദ്രമോദിയും കോൺഗ്രസ് ഉപാധ്യക്ഷൻ രാഹുൽ ഗാന്ധിയും പരവൂരിലെ വെടിക്കെട്ടപകടം നടന്ന സ്ഥലം സന്ദര്‍ശിച്ചു. തിരുവനന്തപുരത്ത് വിമാനത്തില് വന്നിറങ്ങിയ മോദി വ്യോമസേനയുടെ പ്രത്യേക ഹെലികോപ്ടറിലാണ് കൊല്ലത്തെ ആശ്രാമം മൈതാനത്ത് എത്തിയത്. ഡല്‍ഹി ആള് ഇന്ത്യാ മെഡിക്കല് ഇന്‍സ്റ്റിറ്റ്യൂട്ടിലെ നാല് ഡോക്ടര്‍മാരടങ്ങുന്ന വിദഗ്ധ സംഘവും മോദിക്കൊപ്പം ഇവിടെയത്തെി. മുഖ്യമന്ത്രി ഉമ്മന്‍ചാണ്ടി, ബി.ജെ.പി സംസ്ഥാന പ്രസിഡന്‍റ് കുമ്മനം രാജശേഖരന്, വി.മുരളീധരന് എന്നിവര് ചേര്‍ന്ന് മോദിയെ സ്വീകരിച്ചു.\nകൊല്ലത്തത്തെിയ മോദി ദുരന്തസ്ഥലത്തേക്കാണ് ആദ്യം പോയത്. നഷ്ടപരിഹാരത്തുകയെ കുറിച്ചും മൃതദേഹങ്ങള് തിരിച്ചറിയാനുള്ള സാങ്കേതിക സംവിധാനത്തെക്കുറിച്ചും അദ്ദേഹം അന്വേഷിച്ചു. അതിനുശേഷം അപകടത്തില്‍പെട്ടവര് ചികില്‍സയില് കഴിയുന്ന കൊല്ലം ജില്ലാ ആശുപത്രി സന്ദര്‍ശിച്ചു. മുഖ്യമന്ത്രിയുമായുള്ള കൂടിക്കാഴ്ചക്കുശേഷം അഞ്ച് മണിക്ക് മോദി തലസ്ഥാനത്തേക്ക് മടങ്ങും. മോദിക്കൊപ്പം എത്തിയ കേന്ദ്ര ആരോഗ്യ മന്ത്രി ജെ.പി നദ്ദ ദുരന്ത സ്ഥലത്ത് തങ്ങി ദുരിതാശ്വാസ പ്രവര്‍ത്തനങ്ങള്‍ക്ക് മേല്‍നോട്ടം വഹിക്കും.\nവൈകീട്ട് അഞ്ചരയോടെ തിരുവനന്തപുരത്ത് നിന്ന് ഹെലികോപ്ടറിലാണ് രാഹുൽ ഗാന്ധി കൊല്ലം ആശ്രാമം മൈതാനത്തിലെത്തിയത്. ഇവിടെ കെ.പി.സി.സി അധ്യക്ഷൻ വി.എം സുധീരനും മുൻ കേന്ദ്രമന്ത്രിമാരായ കെ.സി വേണുഗോപാലും കൊടിക്കുന്നിൽ സുരേഷും ചേർന്ന് രാഹുലിനെ സ്വീകരിച്ചു.\nതുടർന്ന് റോഡ് മാർഗം പരവൂറിലെ ക്ഷേത്രത്തിലെത്തി ദുരന്തം നടന്ന സ്ഥലം സന്ദർശിച്ചു. രാഹുലിനെ പ്രവർത്തക സമിതിയംഗം എ.കെ ആന്‍റണിയും അനുഗമിച്ചു. തുടർന്ന് ആറരയോടെ കൊല്ലം ജില്ലാ ആശുപത്രിയിലെത്തി ചികിത്സയിൽ ക‍ഴിയുന്നവരെ കണ്ടു.